દર્શકોને આ ફિલ્મ ઘણી પસંદ આવી રહી છે. જે વ્યક્તિ ફિલ્મ જોઈને આવે છે તે ફિલ્મના વખાણ કરતાં થાકતું નથી. દર્શકોનો પ્રેમ જોઈને આલિયાએ કહ્યું કે, “ફિલ્મની રિલીઝ પહેલાં મેઘના બહુ નર્વસ હતી. પરંતુ દર્શકોએ અમને અઢળક પ્રેમ આપ્યો છે. કેટલાક લોકો ફિલ્મ જોઈને રડતાં હતા. આ જોઈને મને આનંદ થયો કે હું મારા દર્શકોને પ્રભાવિત કરી શકું છું. આ જોઈને એવું લાગે છે કે, તમે તમારું કામ વ્યવસ્થિત કર્યું છે.”